Dano na oglasno desko: 26.04.2016

Sneto z oglasne deske: 26.05.2016

Občina Dobje, Dobje pri Planini 26, 3224 Dobje pri Planini na podlagi 24. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14 in 32/15), Odloka o proračunu občine Dobje za leto 2016 in Pravilnika o ohranjanju in spodbujanja razvoja kmetijstva in podeželja v Občini Dobje za programsko obdobje 2015-2020 (Uradni list RS, št. ­­­­84/2015) ter v skladu z 219. členom Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011 in 3/13) objavlja

# JAVNI RAZPIS

**o dodeljevanju pomoči za ohranjanje in spodbujanje razvoja kmetijstva**

**in podeželja v Občini Dobje v letu 2016**

**I. PREDMET JAVNEGA RAZPISA**

Predmet javnega razpisa je dodelitev nepovratnih finančnih sredstev za ohranjanje in razvoj kmetijstva ter podeželja v Občini Dobje v letu 2016, ki se dodeljujejo po pravilih o dodeljevanju državnih pomoči v kmetijstvu, skladno z Uredbo komisije (EU) št. 702/2014 in Uredbo Komisije (EU) št. 1407/2013.

**Sredstva v višini 15.800 EUR so zagotovljena v proračunu Občine Dobje za leto 2016 in se dodelijo za naslednje ukrepe:**

|  |  |
| --- | --- |
| **Ukrepi:** | **Višina**  **sredstev** |
| 1. **SKUPINSKE IZJEME ZA KMETIJSTVO** (5. člen pravilnika)   **UKREP 1**: Pomoč za naložbe v opredmetena ali neopredmetena sredstva na kmetijskih gospodarstvih v zvezi s primarno kmetijsko proizvodnjo  - **Podukrep 1.1**: Posodabljanje kmetijskih gospodarstev **10.000 EUR**;  - **Podukrep 1.2**: Urejanje:   * kmetijskih zemljišč **5.000 EUR** * pašnikov **400 EUR** | **15.400 EUR** |
| **2. POMOČI DE MINIMIS** (5. člen pravilnika)  **UKREP 5**: Pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost na kmetiji | **400 EUR** |
| **SKUPAJ** | **15.800 EUR** |

Sredstva bo Občina Dobje (v nadaljevanju občina) dodeljevala na podlagi pogojev in meril, ki so sestavni del tega javnega razpisa ter v skladu s Pravilnikom o ohranjanju in spodbujanju razvoja kmetijstva in podeželja v občini Dobje za programsko obdobje 2015 – 2020 (v nadaljevanju pravilnik).

V kolikor bodo pri posameznih ukrepih sredstva ostala nerazporejena, se lahko prosta sredstva prenesejo na ukrepe, kjer bo prispelo večje število vlog od razpoložljivih sredstev. V kolikor bo glede na število vlog in odobreno višino upravičenih stroškov predvidenih sredstev za javni razpis premalo, se bodo vsem upravičencem dodeljena sredstva sorazmerno znižala.

**II . UPRAVIČENCI IN SPLOŠNA DOLOČILA**

Upravičenci do pomoči so določeni znotraj posameznega ukrepa in so skladni s Pravilnikom o ohranjanju in spodbujanju razvoja kmetijstva in podeželja v občini Dobje za programsko obdobje 2015-2020.

**SPLOŠNA DOLOČILA, ki veljajo za vse ukrepe:**

* Pomoč se lahko dodeli samo upravičencem, ki so opredeljeni v okviru posameznega ukrepa.
* Mikro, makro in srednje podjetje (v nadaljevanju MSP) ne sme uporabljati naložbe v nasprotju z namenom dodelitve sredstev.
* Če je upravičenec MSP (samostojni podjetnik posameznik ali pravna oseba), mora predložiti dokazilo, da je registriran za opravljanje kmetijske dejavnosti, ki je predmet podpore.
* Do finančnih spodbud niso opravičeni tisti subjekti, ki nimajo poravnanih zapadlih obveznosti do občine ali do države.
* Prejemnik podpore mora imeti za nakazilo dodeljenih sredstev odprt transakcijski račun v Republiki Sloveniji.
* Pomoči po tem pravilniku se ne dodeli za davek na dodano vrednost, razen po predpisih, ki urejajo DDV, le-ta ni izterljiv.
* Upravičenec mora predložiti izjavo o prejetih sredstvih za isti namen oz. izjavo, da ni prejel sredstev za isti namen iz drugih javnih (državnih ali evropskih) sredstev.

## III. UKREPI SKUPINSKE IZJEME V KMETIJSTVU V SKLADU Z UREDBO KOMISIJE (EU) ŠT. 702/2014, VIŠINA SREDSTEV, UPRAVIČENI STROŠKI, UPRAVIČENCI, POGOJI IN MERILA

**UKREP 1:** **Pomoč za naložbe v opredmetena ali neopredmetena sredstva na kmetijskih gospodarstvih v zvezi s primarno kmetijsko proizvodnjo**

Višina razpisanih sredstev znaša 15.400 EUR

**Cilji ukrepa:**

–izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje;

– izboljšanje naravnega okolja, higienskih razmer ali stan­dardov za dobrobit živali, če zadevna naložba presega veljavne standarde Unije;

– vzpostavljanje in izboljšanje infrastrukture, povezane z razvojem, prilagajanjem in modernizacijo kmetijstva, vključno z dostopom do kmetijskih zemljišč, komasacijo in izboljšanjem zemljišč, oskrbo in varčevanjem z energijo in vodo;

– zagotavljanje večje stopnje samooskrbe s hrano, zlasti z večanjem lokalne pridelave hrane ter podporo trženju lokalno pridelane hrane.

**POMOČ SE NE DODELI ZA**:

– nakup proizvodnih pravic, pravic do plačila in letnih rastlin;

– zasaditev letnih rastlin;

– dela v zvezi z odvodnjavanjem;

– nakup živali in samostojen nakup kmetijskih zemljišč;

– naložbe za skladnost s standardi Unije, z izjemo po­moči, dodeljene mladim kmetom v 24 mesecih od začetka njihovega delovanja;

– za že izvedena dela, razen za izdelavo projektne do­kumentacije;

- investicije, ki so financirane iz drugih javnih virov Republike Slovenije ali EU, vključno s sofinanciranjem prestrukturiranja vinogradov;

- stroške, povezane z zakupnimi pogodbami;

– obratna sredstva.

**OMEJITVE IN KUMULACIJE**

* Pomoč se ne dodeli za davek na dodano vrednost, razen kadar po predpisih, ki urejajo DDV, le-ta ni izterljiv.
* Do pomoči niso upravičeni subjekti, ki:
* So naslovniki neporavnanega naloga za izterjavo na podlagi predhodnega sklepa Komisije EU, s katerim je bila pomoč razglašena za nezakonito in nezdružljivo z notranjim trgom;
* Nimajo poravnanih zapadlih obveznosti do občine ali do države;
* So podjetja v težavah;
* Pomoči po tem razpisu se ne uporablja za:
* Pomoč za dejavnosti, povezane z izvozom v tretje države ali države članice, in sicer če je pomoč neposredno povezana z izvoženimi količinami, vzpostavitvijo in delovanjem distribucijske mreže ali drugimi tekočimi stroški, povezanimi z izvozno dejavnostjo;
* Pomoč, ki je odvisna od prednostne uporabe domačega blaga pred uporabo uvoženega blaga.
* Sredstva se ne dodelijo vlagatelju , ki je za isti namen kot ga navaja v vlogi za pridobitev sredstev že prejel javna sredstva Republike Slovenije ali sredstva EU.
* Upoštevati se mora kumulacija skladno z 8. členom Uredbe Komisije (EU) št. 702/2014 in 12. členom pravilnika.

**PODUKREP 1.1: Posodabljanje kmetijskih gospodarstev**

Višina razpisanih sredstev znaša 10.000 EUR

**NAMEN POMOČI**

Pomoč se dodeli za naložbe v živinorejsko in rastlinsko proizvodnjo na kmetijskih gospodarstvih.

**UPRAVIČENI STROŠKI:**

– stroški izdelave projektne dokumentacije za novogra­dnjo (rekonstrukcijo) hlevov in gospodarskih poslopij na kme­tijskih gospodarstvih;

– stroški gradnje, rekonstrukcije ali adaptacije hlevov in gospodarskih poslopij na kmetijskih gospodarstvih, ki služijo primarni kmetijski proizvodnji ter ureditev izpustov (stroški ma­teriala, ki so povezani z naložbami);

– stroški nakupa ali zakupa kmetijske mehanizacije in opreme do njene tržne vrednosti v maksimalni višini 30.000 EUR;

– stroški opreme hlevov in gospodarskih poslopij;

– stroški nakupa rastlinjaka, montaže ter opreme v ra­stlinjaku, z izjemo namakalnih naprav;

– stroški nakupa in postavitev zaščite pred neugodnimi vremenskimi razmerami (protitočne mreže …);

* stroški ureditve in zasaditve trajnih nasadov (razen vinogradov).

**UPRAVIČENCI**

Kmetijska gospodarstva, ki so vpisana v register kmetijskih gospodarstev in imajo sedež na območju občine.

Vlogo za pomoč v okviru tega ukrepa predloži nosilec kmetijskega gospodarstva.

**Pogoji za pridobitev sredstev:**

– vse ponudbe, predračuni, računi in dokazila o plačilih se morajo glasiti na ime nosilca kmetijskega gospodarstva;

* vloga za dodelitev nepovratnih sredstev mora biti predložena v skladu z zahtevami razpisne dokumentacije;
* investicija mora biti začeta po odobritvi sredstev in zaključena pred izplačilom sredstev (pred oddajo zahtevka za izplačilo sredstev) oz. **najkasneje do 30.09.2016** ;
* kmetijsko gospodarstvo mora z investicijo prispevati k izpolnjevanju vsaj enega od navedenih ciljev ukrepa;
* po zaključku investicije bo le-ta v uporabi, za namen za katerega je upravičenec pridobil sredstva, vsaj še 5 let po izplačilu sredstev.
* **predračun ne sme biti starejši od treh mesecev od odprtja tega razpisa**.

**Upravičenec mora izpolnjevati ostale pogoje iz pravilnika in hkrati vlogi priložiti še DODATNO DOKUMENTACIJO:**

1. zbirno vlogo za neposredna plačila za leto 2016 Agencije RS za kmetijske trge in razvoj podeželja:
2. ustrezno dovoljenje za izvedbo investicije, če je s predpisi s področja gradnje objektov to potrebno;
3. projektno dokumentacijo za izvedbo naložbe ter dokazila o teh stroških, kadar so upravičeni do sofinanciranja;
4. potrdilo o plačanih davkih in prispevkih (izda Davčna uprava RS);
5. ponudbe oziroma predračuni za načrtovano naložbo.

**višina sofinanciranja**

Sofinancira se do 50% upravičenih stroškov naložb na kmetijskih gospodarstvih. Najvišji skupni znesek dodeljene pomoči znaša **3.500 EUR** na kmetijsko gospodarstvo na leto.

Skupna višina dodeljenih sredstev iz Podukrepa 1.1, Podukrepa 1.2 in Ukrepa 5 v programskem obdobju 2015 - 2020 ne sme preseči 7.000 EUR na kmetijsko gospodarstvo.

**MERILA IN KRITERIJI**

|  |  |
| --- | --- |
| **Merila za izbor in ocenjevanje vlog** | **Maksimalno število točk** |
| Starost vlagatelja, to je nosilca kmetijskega zemljišča:   * do vključno 40 let * od 41 do 60 let * 61 let in več | 20 točk  15 točk  5 točk |
| Kmetijsko gospodarstvo je vključeno v ukrep ekološko kmetovanje oz. KOPOP | 10 točk |
| Vlagatelj je na podlagi predmetnega razpisa iz leta 2015 pridobil sredstva:   * v skupni višini nad 2.500 EUR * v skupni višini nad 1.000 EUR do vključno 2.500 EUR * v skupni višini do vključno 1.000 EUR * vlagatelj na podlagi predmetnega razpisa 2015 ni pridobil sredstev | 0 točk  5 točk  10 točk  30 točk |
| Ustreznost naložbe:   * naložba v pridelavo vrtnin * naložba v trajne nasade * naložba v objekte * ostale naložbe | 20 točk  15 točk  10 točk  5 točk |

Maksimalno doseženo število točk je 80, minimalno število točk za sofinanciranje je 40.

**PODUKREP 1.2: Urejanje kmetijskih zemljišč in pašnikov**

Višina razpisanih sredstev znaša 5.400 EUR

**NAMEN POMOČI**

Pomoč se dodeli za namen urejanja kmetijskih zemljišč in pašnikov.

**UPRAVIČENI STROŠKI:**

– stroški izdelave načrta ureditve kmetijskega zemljišča (nezahtevne agromelioracije, pašniki);

– stroški izvedbe del za nezahtevne agromelioracije;

– stroški nakupa opreme za ograditev in pregraditev pa­šnikov z ograjo;

– stroški nakupa opreme za ureditev napajališč za živino;

– stroški izvedbe del za preprečevanje plazenja in sana­cijo plazov na kmetijskih zemljiščih in pašnikih;

**UPRAVIČENCI:**

posamezna kmetijska gospodarstva in ali več kmetijskih gospodarstev, vključenih v skupno naložbo (pašna skupnost, agrarna skupnost …), vpisana v register kmetijskih gospodar­stev, ki imajo sedež na območju občine.

Vlogo za pomoč predloži nosilec kmetijskega gospodarstva oz. pooblaščena oseba, ki jo pooblastijo vsi nosilci kmetijskih gospodarstev, ki so vključeni v skupno naložbo.

**Pogoji za pridobitev sredstev:**

– vse ponudbe, predračuni, računi in dokazila o plačilih se morajo glasiti na ime nosilca kmetijskega gospodarstva oz. na pooblaščeno osebo, ki jo pooblastijo vsi nosilci kmetijskih gospodarstev, ki so vključeni v skupno naložbo;

* vloga za dodelitev nepovratnih sredstev mora biti predložena v skladu z zahtevami razpisne dokumentacije;
* investicija mora biti začeta po odobritvi sredstev in zaključena pred izplačilom sredstev (pred oddajo zahtevka za izplačilo sredstev) oz. **najkasneje do 30.09.2016;**
* pri urejanju kmetijskih zemljišč in pašnikov se prizna prispevek v naravi vlagatelja v primeru, če je to upoštevano v načrtu izvedbe projekta s popisom del;
* kmetijsko gospodarstvo mora z investicijo prispevati k izpolnjevanju vsaj enega od navedenih ciljev ukrepa;
* po zaključku investicije bo le-ta v uporabi, za namen za katerega je upravičenec pridobil sredstva, vsaj še 5 let po izplačilu sredstev.
* **predračun ne sme biti starejši od treh mesecev od odprtja tega razpisa.**

**Upravičenec mora izpolnjevati ostale pogoje iz pravilnika in hkrati vlogi priložiti še DODATNO DOKUMENTACIJO:**

1. zbirno vlogo za neposredna plačila za leto 2016 Agencije RS za kmetijske trge in razvoj podeželja;
2. ustrezna dovoljenja oz. projektna dokumentacija za izvedbo naložbe ter dokazila o stroških, kadar so upravičeni do sofinanciranja;
3. kopija katastrskega načrta in program del, ki ga pripravi pristojna strokovna služba; kadar je predmet podpore ureditev kmetijskih zemljišč ali nezahtevna agromelioracija;
4. dovoljenje lastnika zemljišča za izvedbo naložbe v primeru zakupa zemljišča;
5. potrdilo o plačanih davkih in prispevkih (izda Davčna uprava RS);
6. ponudbe oziroma predračuni za načrtovano naložbo.

**višina sofinanciranja**

Sofinancira se do 50% upravičenih stroškov naložb na kmetijskih gospodarstvih. Najvišji skupni znesek dodeljene pomoči znaša **3.500 EUR** na kmetijsko gospodarstvo na leto.

Skupna višina dodeljenih sredstev iz Podukrepa 1.1, Podukrepa 1.2 in Ukrepa 5 v programskem obdobju 2015 - 2020 ne sme preseči 7.000 EUR na kmetijsko gospodarstvo.

**MERILA IN KRITERIJI**

|  |  |
| --- | --- |
| **Merila za izbor in ocenjevanje vlog** | **Maksimalno število točk** |
| Starost vlagatelja, to je nosilca kmetijskega zemljišča:   * do vključno 40 let * od 41 do 60 let * 61 let in več | 20 točk  15 točk  5 točk |
| Kmetijsko gospodarstvo je vključeno v ukrep ekološko kmetovanje oz. KOPOP | 10 točk |
| Vlagatelj je na podlagi predmetnega razpisa iz leta 2015 pridobil sredstva:   * v skupni višini nad 2.500 EUR * v skupni višini nad 1.000 EUR do vključno 2.500 EUR * v skupni višini do vključno 1.000 EUR * vlagatelj na podlagi predmetnega razpisa 2015 ni pridobil sredstev | 0 točk  5 točk  10 točk  30 točk |
| Ustreznost naložbe:   * ureditev zemljišč za pridelavo vrtnin * postavitev pašnikov * ostale naložbe | 20 točk  15 točk  10 točk |

Maksimalno doseženo število točk je 80, minimalno število točk za sofinanciranje je 40.

## IV. UKREPI DE MINIMIS V SKLADU Z UREDBO KOMISIJE (EU) ŠT. 1407/2013, VIŠINA SREDSTEV, UPRAVIČENI STROŠKI, UPRAVIČENCI, POGOJI IN MERILA

* Do de minimis pomoči v skladu z Uredbo Komisije (EU) št. 1407/2013 z dne 18. decembra 2013 niso upravičena podjetja iz sektorjev:
  + ribištva in akvakulture;
  + primarne proizvodnje kmetijskih proizvodov iz seznama v Prilogi I k Pogodbi o delovanju Evropske unije;
  + predelave in trženja kmetijskih proizvodov iz seznama v Prilogi I k Pogodbi o delovanju Evropske unije v naslednjih primerih:
    - če je znesek pomoči določen na podlagi cene ali koli­čine zadevnih proizvodov, ki so kupljeni od primarnih proizva­jalcev ali jih zadevna podjetja dajo na trg;
    - če je pomoč pogojena s tem, da se delno ali v celoti prenese na primarne proizvajalce.
* Pomoč ne bo namenjena izvozu oziroma z izvozom povezane dejavnosti v tretje države ali države članice, kot je pomoč, neposredno povezana z izvoženimi količinami, z usta­novitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.
* Pomoč ne bo pogojena s prednostno rabo domačih proizvodov pred uvoženimi.
* Do finančnih spodbud niso upravičeni tisti subjekti, ki nimajo poravnanih zapadlih obveznosti do občine ali do države in imajo neplačane zapadle prispevke in plače do zaposlenih.
* Do sredstev za razvoj niso upravičena mikro, majhna in srednje velika podjetja, ki so po Zakonu o finančnem poslo­vanju, postopkih zaradi insolventnosti in prisilnem prenehanju (Uradni list RS, št. 13/14 – uradno prečiščeno besedilo) v prisil­ni poravnavi, stečaju ali likvidaciji ter so kapitalsko neustrezna, kar pomeni, da je izguba tekočega leta skupaj s prenesenimi izgubami dosegla polovico osnovnega kapitala družbe.
* Skupna vrednost pomoči, dodeljena istemu upravičen­cu oziroma enotnemu podjetju na podlagi pravila »de minimis« v skladu z Uredbo Komisije (ES) št. 1407/2013 z dne 18. de­cembra 2013 o uporabi členov 107 in 108 Pogodbe o delovanju Evropske unije pri pomoči de minimis (Uradni list EU L 352, 24. 12. 2013) ne sme preseči 200.000,00 EUR (v primeru podjetij, ki delujejo v komercialnem cestnem tovornem prome­tu, znaša zgornja dovoljena meja pomoči 100.000,00 EUR) v obdobju zadnjih treh proračunskih let, ne glede na obliko in na­men pomoči ter ne glede na to, ali se pomoč dodeli iz sredstev države, občine ali Unije.
* Če je podjetje dejavno v sektorjih iz prvega odstavka tega člena, ter je poleg tega dejavno v enem ali več sektorjih, ali opravlja še druge dejavnosti, ki sodijo na področje uporabe Uredbo Komisije (ES) št. 1407/2013, se ta uredba uporablja za pomoč, dodeljeno v zvezi s slednjimi sektorji ali dejavnostmi, če podjetje na ustrezen način, kot je ločevanje dejavnosti ali raz­likovanje med stroški, zagotovi, da dejavnosti v sektorjih, ki so izključeni iz področja uporabe te uredbe, ne prejemajo pomoči de minimis na podlagi Uredbe Komisije (ES) št. 1407/2013.
* Upoštevati se mora kumulacija skladno z 19. členom pravilnika.
* Sredstva se ne dodelijo vlagatelju, ki je za isti namen, kot ga navaja v vlogi za pridobitev sredstev že prejel javna sredstva Republike Slovenije ali sredstva EU.

**UKREP 5:**  **Pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost na kmetiji – de minimis** Višina razpisanih sredstev znaša 400 EUR

**CiljI ukrepa:**

je diverzifikacija dejavnosti na kmetijskih gospodarstvih v predelavo in trženje kmetijskih in živilskih proizvodov ter širjenje nekmetijskih dejavnosti na kmetijskih gospodarstvih.

**UPRAVIČENI STROŠKI:**

– stroški izdelave projektne dokumentacije za naložbo v predelavo in trženje kmetijskih in živilskih proizvodov, ter naložbe v nekmetijske dejavnosti na kmetiji;

– stroški gradnje ali obnove objekta za dejavnosti prede­lave in trženja kmetijskih proizvodov ter nekmetijske dejavnosti na kmetiji;

– stroški nakupa opreme in naprav za dejavnosti predela­ve in trženja na kmetijah ter nekmetijske dejavnosti.

**UPRAVIČENCI:**

kmetijska gospodarstva, ki se ukvarjajo s predelavo in trženjem oziroma z nekmetijskimi dejavnostmi, z naložbo na območju občine.

Vlogo za pomoč predloži nosilec dejavnosti predelave in trženja oz. druge nekmetijske dejavnosti.

**Pogoji za pridobitev sredstev:**

* Vloga za dodelitev nepovratnih sredstev mora biti predložena v skladu z zahtevami razpisne dokumentacije;
* Dejavnost, za katero bodo sredstva dodeljena, se mora izvajati na kmetijskem gospodarstvu še vsaj 5 let po zaključeni naložbi;
* Vse ponudbe, predračuni, računi in dokazila o plačilih se morajo glasiti na ime nosilca dejavnosti predelave in trženja oz. druge nekmetijske dejavnosti (veljajo računi od 1.1.2016 do oddaje zahtevka za sofinanciranje).

**Upravičenec mora izpolnjevati ostale pogoje iz pravilnika in hkrati vlogi priložiti še DODATNO DOKUMENTACIJO:**

* dokazilo o registraciji dejavnosti predelave in trženja oz. druge nekmetijske dejavnosti in izpolnjevanju pogojev za opravljanje dejavnosti, v kolikor upravičenec še nima registrirane dejavnosti, jo mora registrirati v enem letu od odobritve pomoči – datum izdane odločbe;
* dokazilo o doseženi ustrezni izobrazbi oz. usposobljenosti za opravljanje dejavnosti;
* dovoljenja za izvedbo investicije, če je s predpisi s področja gradnje objektov to potrebno;
* projektno dokumentacijo za izvedbo naložbe ter dokazila o teh stroških, kadar so upravičeni do sofinanciranja;
* poslovni načrt za izvedbo naložbe s predračunom stroškov, kadar skupna vrednost naložbe presega 50.000 EUR;
* ponudbe oz. predračuni za načrtovano naložbo;
* geoprostorski obrazec iz zbirne vloge, v kolikor vlagatelj z dokumentom razpolaga.

**višina sofinanciranja**

Sofinancira se do 50% upravičenih stroškov naložb na kmetijskih gospodarstvih. Najvišji skupni znesek dodeljene pomoči znaša **3.500 EUR** na kmetijsko gospodarstvo na leto.

Skupna višina dodeljenih sredstev iz Podukrepa 1.1, Podukrepa 1.2 in Ukrepa 5 v programskem obdobju 2015 - 2020 ne sme preseči 7.000 EUR na kmetijsko gospodarstvo.

**MERILA IN KRITERIJI**

|  |  |
| --- | --- |
| **Merila za izbor in ocenjevanje vlog** | **Maksimalno število točk** |
| Starost vlagatelja, to je nosilca kmetijskega zemljišča:   * do vključno 40 let * od 41 do 60 let * 61 let in več | 20 točk  15 točk  5 točk |
| Izobrazba vlagatelja oz. opravljena ustrezna nacionalna poklicna kvalifikacija glede na vrsto dejavnosti | 10 točk |
| Vlagatelj je na podlagi predmetnega razpisa iz leta 2015 pridobil sredstva:   * v skupni višini nad 2.500 EUR * v skupni višini nad 1.000 EUR do vključno 2.500 EUR * v skupni višini do vključno 1.000 EUR * vlagatelj na podlagi predmetnega razpisa 2015 ni pridobil sredstev | 0 točk  5 točk  10 točk  30 točk |
| Ustreznost naložbe:   * predelava kmetijskih in živilskih proizvodov * trženje kmetijskih in živilskih proizvodov * turizem na kmetiji * ostale nekmetijske dejavnosti | 20 točk  15 točk  10 točk  5 točk |

Maksimalno doseženo število točk je 80, minimalno število točk za sofinanciranje je 40.

## V. ROK ZA PREDLOŽITEV PRIJAV IN NAČIN PREDLOŽITVE

Javni razpis za o dodeljevanju pomoči za ohranjanje in razvoj kmetijstva ter podeželja v Občini Dobje v letu 2016 je odprt od 26.04.2016 do 26.05.2016.

Vlagatelji oddajo vlogo, ki vsebuje:

* prijavni obrazec: »Vloga za dodelitev finančnih sredstev za ohranjanje in razvoj kmetijstva ter podeželja v Občini Dobje v letu 2016«,
* obvezne priloge, ki so navedene v tem razpisu pri posameznem ukrepu.

Vloge morajo vlagatelji poslati s priporočeno pošiljko ali oddati osebno v zaprtih kuvertah s pripisom »Javni razpis za kmetijstvo 2016« na naslov: Občina Dobje Občinska uprava, Dobje pri Planini 26, 3224 Dobje pri Planini. Vloga mora biti oddana v zaprti kuverti z oznako »NE ODPIRAJ – JAVNI RAZPIS ZA KMETIJSTVO 2016«. Na kuverti mora biti naslov vlagatelja.

**Zadnji rok oddaje vlog je ­­­26.05.2016 do 12.00 ure. Šteje se, da je prijava prispela pravočasno, če je bila oddana zadnji dan roka za oddajo prijav na pošti s priporočeno pošiljko.**

## VI. OBRAVNAVANJE VLOG

Odpiranje vlog bo 30.05.2016. Odbor za kmetijstvo (v nadaljevanju odbor) bo pregledal popolne in pravočasne vloge ter jih ocenil na podlagi pogojev, meril in kriterijev iz tega razpisa.

Skupna višina dodeljenih sredstev iz Podukrepa 1.1, Podukrepa 1.2 in Ukrepa 5 v programskem obdobju 2015 - 2020 ne sme preseči 7.000 EUR na kmetijsko gospodarstvo.

Vlagatelju, ki se prijavi hkrati na več ukrepov ali podukrepov, kjer gre za sofinanciranje naložb (naložbe v opredmetena ali neopredmetena sredstva na kmetijskih gospodarstvih v zvezi s primarno kmetijsko proizvodnjo in naložbe v predelavo in trženje kmetijskih in živilskih proizvodov ter naložbe nekmetijsko dejavnost na kmetiji) se lahko za tovrstne prijave skupaj odobri največ 3.500 EUR na kmetijsko gospodarsko leto.

Maksimalno možno število točk za posamezen ukrep je 80, minimalno število točk, potrebnih za sofinanciranje je 40. V kolikor se bo po končanem ocenjevanju izkazalo, da skupna vrednost pričakovanega sofinanciranja naložb tistim, ki so dosegli prag števila točk, presega razpoložljiva sredstva, bodo sredstva v enakem deležu razdeljena med upravičence, ki bodo dosegli prag števila točk. V kolikor bi bilo ugotovljeno, da je bil prag števila točk zastavljen previsoko, lahko odbor le-tega ustrezno zniža.

Nepopolne vloge bodo vlagatelji na podlagi poziva k dopolnitvi lahko dopolnili v roku, ki bo določen v pozivu. Nepopolne vloge, ki jih prijavitelj v roku ne dopolni in vloge, ki ne bodo oddane v roku ali ne bodo ustrezale pogojem iz tega razpisa, bodo z odločbo zavržene in ne bodo obravnavane v postopku dodelitve sredstev.

V kolikor je bila z vlagateljem v zadnjih dveh letih pred tem razpisom sklenjena pogodba o sofinanciranju, pa naložbe ni izvedel oz. ni v roku oddal zahtevkov za izplačilo sredstev v skladu s pogoji razpisov ter v skladu s podpisanimi pogodbami, po tem razpisu ni upravičen do dodelitve sredstev. Izjema so vlagatelji, ki investicije niso izvedli zaradi višje sile, pa so občino o tem pisno v fizični ali elektronski obliki obvestili najkasneje v roku 15 delovnih dni od dneva, ko je bil vlagatelj (ali njegova pooblaščena oseba) to zmožen storiti.

Odbor bo po ocenjevanju popolnih in pravočasnih vlog pripravil predlog upravičencev in ga posredoval v potrditev županu. Občinska uprava bo prijaviteljem najkasneje v roku 30 dni od dneva odpiranja vlog izdala odločbe, zoper katere bo dovoljena pritožba v roku 8 dni po vročitvi. O pritožbi bo odločal župan. Z upravičenci bodo sklenjene pogodbe, kjer bodo navedeni podrobnejši pogoji koriščenja sredstev.

Upravičencem se sredstva iz proračuna občine izplačajo na transakcijski račun na podlagi zahtevka. Zahtevku morajo biti priložena dokazila o plačilu obveznosti (potrdilo o transakciji) in računi oziroma dokumentacija glede na posamezen ukrep. Zahtevek z obveznimi prilogami mora biti dostavljen na Občino Dobje najkasneje do 30.09.2016.

**Računi in dokazila o plačilu računov za izvedene aktivnosti za Ukrep 1 – Pomoč za naložbe v opredmetena in neopredmetena sredstva na kmetijskih gospodarstvih v zvezi s primarno proizvodnjo morajo biti opremljeni z datumom po izdaji odločbe.** Računi z datumom pred izdajo odločbe o odobritvi, kot računi z datumom po roku za oddajo zahtevka ne bodo upoštevani. Medtem ko za **Ukrep 5 veljajo računi in dokazila o plačilu računov za izvedene aktivnosti od 1.1.2016 do datuma za oddajo zahtevka.**

V kolikor vsi upravičenci ne bodo posredovali zahtevkov za izplačilo odobrenih sredstev, se lahko sredstva v enakem deležu razdelijo med ostale upravičence, ki so dosegli prag števila točk.

**VII. NADZOR IN SANKCIJE**

Namensko porabo proračunskih sredstev spremlja in preverja pri prejemnikih občinska uprava in odbor. Namenskost porabe lahko ugotavlja tudi nadzorni odbor občine.

V primeru ugotovljene nenamenske porabe sredstev mora prejemnik vrniti odobrena sredstva v celoti s pripadajoči­mi zakonitimi zamudnimi obrestmi, če se ugotovi:

– da so bila dodeljena sredstva delno ali v celoti nena­mensko porabljena;

– da je upravičenec za katerikoli namen pridobitve sred­stev navajal neresnične podatke;

– da je upravičenec za isti namen in iz istega naslova že pridobil finančna sredstva.

V navedenih primerih ugotovljene nenamenske pora­be sredstev, kakor v primeru, da projekta ne izvede oz. v roku ne odda zahtevkov za izplačilo sredstev, upraviče­nec izgubi pravico do pridobitve sredstev po tem pravilniku za naslednji dve leti. Izjema bodo vlagatelji, ki investicije ne bodo izvedli zaradi višje sile, pa bodo občino o tem pisno v fizični ali elektronski obliki obvestili najkasneje v roku 15 delovnih dni od dneva, ko bo vlagatelj (ali njegova pooblaščena oseba) to zmožen storiti.

## VIII. KRAJ IN ČAS, KJER LAHKO PREDLAGATELJI DVIGNEJO RAZPISNO DOKUMENTACIJO

Brezplačna razpisna dokumentacija je do izteka prijavnega roka dosegljiva pri Občinski upravi Občine Dobje in na spletni strani www.dobje.si. Zainteresirani jo lahko v tem roku dvignejo tudi v tiskani obliki pri Občinski upravi Občine Dobje, Dobje pri Planini 26, Dobje pri Planini.

Dodatne informacije lahko prejmete na Občinski upravi Občine Dobje tel. (03) 746-60-30.

V Dobju, 25.04.2016

Številka: 330-0002/2016

Župan Občine Dobje

Franc Leskovšek l.r.